stanford-oval/wikipedia huggingface dataset:
Only God Forgives

| Only God Forgives |
| --- | --- |

Ohjaaja:  Nicolas Winding Refn
Käsikirjoittaja:  Nicolas Winding Refn
Tuottaja:   Lene Børglum  Sidonie Dumas  Vincent Maraval 
Säveltäjä:  Cliff Martinez
Kuvaaja:  Larry Smith
Leikkaaja:  Matthew Newman
Pääosat:   Ryan Gosling  Kristin Scott Thomas  Vithaya Pansringarm 
Valmistustiedot
Valmistusmaa:   Tanska  Ranska  Ruotsi  Thaimaa 
Tuotantoyhtiö:   Space Rocket Nation  Motel Movies  Gaumont  Wild Bunch  Film i Väst  Nordisk Film Shortcut  DR  Bold Films 
Levittäjä:  The Weinstein Company Vertigo Média
Ensi-ilta:   22. toukokuuta 2013 (Ranska)  30. toukokuuta 2013 (Tanska)  31. toukokuuta 2013 (Ruotsi)  7. kesäkuuta 2013 (Suomi)  18. heinäkuuta 2013 (Thaimaa)  19. heinäkuuta 2013 (Yhdysvallat) 
Kesto:  90 minuuttia
Alkuperäiskieli:  englanti, thai
Budjetti:  4 800 000 dollaria
Tuotto:  10 635 126 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Only God Forgives on vuonna 2013 ensi-iltansa saanut Nicolas Winding Refnin käsikirjoittama ja ohjaama kansainvälisesti tuotettu neo-noir-tyylinen jännitys- ja rikosdraamaelokuva, jonka pääosissa ovat Ryan Gosling, Kristin Scott Thomas ja Vithaya Pansringarm. Refn ja Gosling olivat aiemmin työskennelleet yhdessä elokuvassa Drive (2011).
Bangkokissa kuvattu elokuva sai maailmanensi-iltansa vuoden 2013 Cannesin elokuvajuhlilla, missä se kilpaili pääsarjassa parhaan elokuvan Kultaisesta palmusta.
Juoni

Julian (Ryan Gosling) on yhdysvaltalainen lainsuojaton, joka johtaa thainyrkkeilysalia Bangkokissa. Thainyrkkeilysali toimii kulissina perheen kansainväliselle huumeimperiumin toiminnalle. Kun Julianin vanhempi veli Billy (Tom Burke) raiskaa ja murhaa 16-vuotiaan prostituoidun, omaa oikeuttaan jakava eläköitynyt poliisi Chang (Vithaya Pansringarm) antaa tytön isän, Choi Yan Leen (Kowit Wattanakul), hakata Billyn hengiltä. Veljesten julma ja dominoiva äiti, kansainvälisen rikollisjärjestön johtaja Crystal (Kristin Scott Thomas) saapuu Yhdysvalloista Bangkokiin noutamaan suosikkipoikansa ruumiin kotiin ja vaatimaan Julianilta kostotoimia. Murhaajan metsästys aloittaakin verisen yhteenoton rikollisperheen ja Changin välillä.
Tuotanto

Ryan Gosling kiinnitettiin pääosaan kesällä 2011, kun Luke Evans jättäytyi elokuvasta Hobitti – Odottamaton matka -elokuvan vuoksi. Kristin Scott Thomas oli kiinnitetty Crystalin rooliin keväällä 2011. Gosling valmistautui rooliaan varten harjoittelemalla thainyrkkeilyä kahdesta kolmeen tuntia päivässä.
Elokuvan kuvaukset alkoivat tammikuussa 2012 ja kestivät viisi kuukautta. Elokuva kuvattiin Thaimaan pääkaupungissa Bangkokissa pitkälti kronologisessa järjestyksessä ja kuvatut kohtaukset leikattiin jo samana päivänä.
Julkaisu

Only God Forgives sai maailmanensi-iltansa Ranskassa Cannesin elokuvajuhlilla 22. toukokuuta 2013, jolloin oli myös elokuvan Ranskan teatteriensi-ilta. Elokuva julkaistiin Tanskassa 30. toukokuuta 2013, Ruotsissa 31. toukokuuta 2013, Suomessa 7. kesäkuuta 2013, Thaimaassa 18. heinäkuuta 2013 ja Yhdysvalloissa 19. heinäkuuta 2013. Only God Forgives sai Tanskassa 26 424, Ranskassa 451 701 ja Ruotsissa 9 333 katsojaa. Lipputuloja kertyi Tanskassa 307 913, Ranskassa 3 662 317, Ruotsissa 126 682, Yhdysvalloissa 779 188 ja Thaimaassa 66 799 dollaria. Elokuva oli Suomessa vuoden 2013 110. katsotuin elokuva saatuaan 12 545 katsojaa ja 141 626 dollarin lipputulot. Yhteensä elokuva on tuottanut maailmanlaajuisesti 10,6 miljoonaa dollaria.
Vastaanotto

Only God Forgives sai Cannesissa hyvin ristiriitaisen vastaanoton. Toimittajista ja elokuvakriitikoista koostuneesta yleisöstä osa lähti kesken esityksen tai buuasi, kun taas osa osoitti suosiota antamalla aplodeja elokuvan päätyttyä.
Rotten Tomatoes -sivuston mukaan 40 prosenttia kriitikoista on antanut elokuvalle myönteisen arvosanan 5,2/10 keskiarvolla. Keskiarvo perustuu 157 arviointiin, joista 63 oli ”tuoreita” ja 94 ”mätiä”. 26 227 käyttäjästä 37 prosenttia on antanut elokuvalle myönteisen arvosanan 2,8/5 keskiarvolla. Metacritic-sivuston mukaan 39 arvostelun perusteella elokuva on saanut 37 pistettä sadasta mahdollisesta. Metacriticin 527 käyttäjää on antanut elokuvalle keskiarvon 7,9/10. Internet Movie Databasen 96 137 käyttäjää on antanut elokuvalle keskiarvon 5,7/10.
Vuonna 2015 brittiläisen sanomalehden The Guardianin kriitikko Peter Bradshaw listasi elokuvan siihenastisen 2010-luvun viidenkymmenen parhaan elokuvan joukkoon.
Aiheesta muualla

Virallinen sivusto (Arkistoitu – Internet Archive) (ranskaksi)
Only God Forgives Tanskan elokuvainstituutin sivuilla (englanniksi)
Only God Forgives Rotten Tomatoes -sivustolla (englanniksi)
Only God Forgives Metacriticissä (englanniksi)
Piers Anthony

Piers Anthony Dillingham Jacob (s. 6. elokuuta 1934) on yhdysvaltalainen tieteis- ja fantasiakirjailija. Hän syntyi Oxfordissa, Englannissa, mutta muutti jo nelivuotiaana perheineen Yhdysvaltoihin, jonka kansalainen hän on ollut suurimman osan eliniästään. Hän asuu vaimonsa Carol Marblen kanssa Floridassa. Heillä on kaksi tytärtä.
Ennen täysipäiväisen kirjailijanuransa aloittamista Anthony palveli armeijassa ja toimi lehtimiehenä ja opettajana. Hänen tunnetuimpiin teoksiinsa kuuluu hänen esikoisromaaninsa Auringon lapsi vuodelta 1967. Anthony on ollut ehdolla parhaan romaanin Hugo-palkinnon saajaksi kahdesti, vuosina 1968 ja 1970. Hänen teoksiaan on käännetty lukuisille kielille.
Aiheesta muualla

Tapani Ronni: Auringon lapsi. Aikakone 4/1989.
Play

Play voi tarkoittaa seuraavia:
Play, Play Radio, suomalainen radiokanava
Play, suomalainen tietokone- ja videopeleihin keskittynyt, vuonna 2003 aloitettu televisio-ohjelma
Play, Ruben Östlundin ohjaama elokuva vuodelta 2011
Play, brittiläinen videopelilehti
Google Play, alk. Android Market, Googlen digitaalinen sisältöpalvelu
RadioPlay, Bauer Median suoratoistopalvelu audiosisällöille
Play, vuonna 2021 liikennöinnin aloittanut islantilainen lentoyhtiö
Musiikki

Play, Mobyn studioalbumi vuodelta 1999
”Play”, Jennifer Lopezin kappale
”Play”, Jüri Pootsmannin kappale, Viron edustaja Eurovision laulukilpailussa 2016
”Play”, K391:n, Alan Walkerin ja Martun Tungevaagin kappale vuodelta 2019
Play! A Video Game Symphony, konserttikiertue joka soittaa videopelimusiikkia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Play”, voi hakea sivunnimihaulla, laajalla sivunnimihaulla tai tekstihaulla.
Petšenga

Petšenga (Пе́ченга) on seuraavien kohteiden venäjänkielinen nimitys:
Petsamo, Suomeen kuulunut maantieteellinen alue
Petsamo, kaupunkikunta ja sen keskustaajama Murmanskin alueella
Petsamon piiri (Petšengski raion), kunnallispiiri Murmanskin alueella
Petsamonjoki, joki Murmanskin alueella
Petsamonvuono, Barentsinmeren vuono
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Petšenga”, voi hakea sivunnimihaulla, laajalla sivunnimihaulla tai tekstihaulla.
Pihlajajärvi (Jämsä)

| Pihlajajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°53′00″N, 24°43′29″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuoreveden alue (35.61)
Laskujoki:  Pihlaisjoki 
Järvinumero:  35.613.1.003
Mittaustietoja
Pinnankorkeus:  104,5 m  
Rantaviiva:  2,29 km  
Pinta-ala:  18,32 ha  
Saaria:  ei saaria 
 fiPihlajajärvi 
Pihlajajärvi  on Keski-Suomessa Jämsässä Pihlaiston kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 18,3 hehtaaria ja se on 900 metriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 2,3 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Vuohijoen valuma-alueeseen (35.613) se kuuluu.
Petšengan rata

Petšengan rata, yleisemmin Petsamon rata, on Venäjän Murmanskin alueen rataverkkoon kuuluva rataosuus, joka erkanee Nikkelin radalta Luostarin asemalta, ja jatkuu siitä Petsamon taajamaan, Suomen vallan aikaiseen Petsamon kirkonkylään.
Radasta käytetään nykyisin yhä useammin Petšengan rata -nimeä Petsamon venäläisen nimen (Печенга) mukaan, koska Petsamon rata on sekoitettavissa Suomen VR:n Petsamon ratahankkeeseen.
Pieni Kalliojärvi (Viitasaari, Löytänä)

| Pieni Kalliojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°12′58″N, 25°43′53″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskuoja:  oja Kalliojärveen 
Järvinumero:  14.438.1.005
Mittaustietoja
Pinnankorkeus:  145,6 m  
Pituus:  200 m  
Leveys:  110 m  
Rantaviiva:  0,501 km  
Pinta-ala:  1,657 ha  
Tilavuus:  0.000061 km³ 
Keskisyvyys:  3,68 m  
Suurin syvyys:  6 m  
Saaria:  ei saaria 
 fiPieni Kalliojärvi 
Pieni Kalliojärvi  on Keski-Suomessa Viitasaarella  Löytänän lähellä sijaitseva järvi.
Maantietoa

Järvi on 200 metriä pitkä, 110 metriä leveä, ja sen pinta-ala on 1,7 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 60 900 kuutiometriä. Sen keskisyvyys on 3,7 metriä ja suurin syvyys on 6,0 metriä. Sen rantaviivan pituus on 500 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Löytänän valuma-alueeseen (14.438) se kuuluu. Järven vedenpinnan korkeus on 145,6 metriä mpy.
Piratförlaget

Piratförlaget on ruotsalainen kirjankustantamo, joka on perustettu 1999. Kustantamo julkaisee Ruotsin luetuimpien kirjailijoiden teoksia. Julkaisuohjelma on suppea ja koostuu vuosittain noin viidestätoista kirjasta, joita myydään suurina painoksina Ruotsin oloihin nähden. Kustannusyhtiö tunnetaan siitä, että se maksaa kirjailijoilleen hyvin mutta myös siitä, että se julkaisee vain varmoja menestyksiä, mistä sitä on arvosteltu.[lähde? ]
Kustannusyhtiön johtaja on Ann-Marie Skarp joka omistaa yrityksen yhdessä  Liza Marklundin ja Jan Guilloun kanssa.
Kirjailijoita

Liza Marklund
Jan Guillou
Leif G W Persson
Marianne Fredriksson
Anne Holt
Aiheesta muualla

Piratförlagetin kotisivut (ruotsiksi)
Phantom Planet

| Phantom Planet |
| --- | --- |
 Phantom Planet, 2008
Tiedot
Toiminnassa:  1994–
Tyylilaji:  vaihtoehtorock pop-punk
Kotipaikka:   Yhdysvallat
Laulukieli:  englanti
Jäsenet:  Alex Greenwald, laulu (1994–)  Sam Farrar, basso, taustalaulu (1994–)  Darren Robinson, soolo/rytmikitarat, taustalaulu (2004–)  Jeff Conrad, rummut, taustalaulu (2003–) 
Entiset jäsenet:  Jason Schwartzman, rummut, taustalaulu (1994–2003)  Jacques Brautbar, soolo/rytmikitarat, taustalaulu (1994–2004) 
Levy-yhtiö:  MCA/Geffen, 1998–2001   Epic/Daylight, 2002–2007   Fueled By Ramen, 2007–  
Infobox OKNimi-testi OK: 
Phantom Planet on Yhdysvalloissa vuonna 1994 perustettu rock-yhtye. Yhtyeen alkuperäisjäsenistä ovat jäljellä laulaja Alex Greenwald ja basisti Sam Farrar.
Historia

Phantom Planetin perustivat vuonna 1994 laulaja Alex Greenwald, basisti Sam Farrar sekä rumpali Jason Schwartzman. Myöhemmin mukaan tuli myös kitaristi Jacques Brautbar, jonka Farrar tunsi edellisestä yhtyeestään.
Yhtye alkoi valmistella ensimmäistä albumiaan jo vuonna 1995. Esikoisalbumi Phantom Planet Is Missing julkaistiin 1998, ja levy-yhtiönä toimi muun muassa Guns N' Rosesin levyjä julkaiseva Geffen Records. Albumi myi kohtuullisen hyvin, ja yhtye lähti kiertueelle. Seuraava albumi Polaroid julkaistiin 1999, minkä seurauksena yhtye järjesti entistä isomman kiertueen, joka kesti vuodet 1999–2001. Seuraava albumi, The Guest julkaistiin 2002, ja siltä noussut superhitti "California" valittiin The O.C. -sarjan tunnusmusiikiksi.
Kesken Phantom Planet Guest World Tourin rumpali Jason Schwartzman erosi yhtyeestä. Yhtye tarvitsi uuden rumpalin, ja tilalle pestattiin Jeff Conrad. Yhtye palasi studioon tekemään neljättä studioalbumiaan, Phantom Planetia, jota yhtyeen jäsenet kutsuvat neljänneksi. Samana vuonna kitaristi Jacques Brautbar erosi yhtyeestä erimielisyyksien vuoksi. Hänen tilalleen tuli Darren Robinson. Seuraava julkaisu, Limited Edition Tour EP julkaistiinkin vasta 2007 ja albumi Raise the Dead vuonna 2008.
Jäsenet

Alex Greenwald ‎– laulu (1994‎–)
Sam Farrar ‎– basso, taustalaulu (1994‎–)
Darren Robinson ‎– soolo/rytmikitarat, taustalaulu (2004‎–)
Jeff Conrad ‎– rummut, taustalaulu (2003‎–)
Jäsenet > Entiset jäsenet

Jason Schwartzman ‎– rummut, taustalaulu (1994‎–2003)
Jacques Brautbar ‎– soolo/rytmikitarat, taustalaulu (1994‎–2004)
Diskografia

| --- | --- |
 Studioalbumit Phantom Planet Is Missing (1998)  Polaroid (1999)  The Guest (2002)  Phantom Planet (2004)  Phantom Planet: Negatives (2004)  Connect Sets (2004)  Negatives II (2005)  Raise the Dead (2008)  Devastator (2020) Livealbumit Live At The Troubadour (2004)  Phantom Planet: Live 2004 (2004) Kokoelma-albumit Polaroid Collection (1999)  Negatives (2006)  Negatives 2 (2006) :  EP:t California EP (2002)  Connect Sets (2004)  Limited Edition Tour EP (2007)  Phantom Planet EP (2018) Singlet Hey Now Girl (2001)  California (2002)  Always On My Mind (2002)  Lonely Day (2002)  Big Brat (2003)  Galleria (2004)  Waiting Room (2004)  California (2005,  erikoispainos)  Our House (2005)  Do the Panic (2008)  Dropped (2008)  Ivory Daggers (2008)  Balisong (2019)  Party Animal (2019)  Time Moves On (2020)  Only One (2020)
Pleuronectoidei

| Pleuronectoidei |
| --- | --- |
 Kampela (Platichthys flesus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Kampelakalat Pleuronectiformes
Alalahko::  Pleuronectoidei  Bleeker, 1859
Katso myös
   Pleuronectoidei Wikispeciesissä   Pleuronectoidei Commonsissa 
Infobox OKNimi-testi OK: 
Pleuronectoidei on kampelakalojen lahkoon (Pleuronectiformes) kuuluva kalojen alalahko.
Heimot

Alalahkoon kuuluu 13 heimoa.
Achiridae – Amerikananturat
Achiropsettidae – Etelänkampelat
Bothidae – Vasensilmäkampelat
Citharidae – Isosilmäkampelat
Cynoglossidae – Kielikampelat
Paralichthodidae
Paralichthyidae – Sukakampelat
Pleuronectidae – Oikeasilmäkampelat
Poecilopsettidae
Rhombosoleidae
Samaridae – Rihmakampelat
Scophthalmidae – Piikkikampelat
Soleidae – Merianturat
Plaza Centrum

| Plaza Centrum |
| --- | --- |

Sijainti:  Joensuu
Koordinaatit:  62.603, 29.762
Omistaja:  Yrjö Laakkonen Oy
Kerrospinta-ala:  3 545 m²
Pysäköintipaikkoja:  253
Kotisivu
Plaza Centrum on kauppakeskus ja toimitilakeskittymä Joensuun keskustassa Kauppakadun ja Niskakadun kulmassa. Centrumissa on personoitaviaselvennä 200–2500 m²:n kokoisia toimitiloja. Rakennuksessa on yhdet liukuportaat, kaksi hissiä, yhdet asiakaskäyttöön tarkoitetut portaat, tavarahissit ja samassa rakennuksessa sijaitseva suuri pysäköintihalli.
Kauppakeskus avattiin vuonna 2009. Vuonna 2021 Kauppakeskus Centrum vaihtoi nimekseen Plaza Centrum. Centrumin ja viereisen Kauppakeskus Metropolin välille rakennettiin vuonna 2018 yhdyssilta. Kauppakeskuksen runkona on vuonna 1973 osuusliike Oma-Avulle rakennettu  Centrum-tavaratalo, jonka on suunnitellut arkkitehti Toivo Korhonen. Sitä hallinnoi Kiinteistö Oy Joensuun Tavaratalo.
Plaza Mayor (Madrid)

Plaza Mayor
Plaza Mayor
Plaza Mayor (esp. Plaza Mayor de Madrid) on aukio Espanjan pääkaupungissa Madridissa. Se sijaitsee muutaman korttelin päässä Puerta del Solin aukiosta. Aukio on muodoltaan suorakulmainen, ja sen on rakennuttanut Espanjan kuningas Filip III. Aukion rakennustyöt aloitettiin vuonna 1617, ja ne saatiin päätökseen vuonna 1619. Vuonna 1790 tulipalo kuitenkin tuhosi lähes täydellisesti koko aukion. Jälleenrakennustyöt uskottiin arkkitehti Juan de Villanuevalle.
Aukion keskelle on sijoitettu Filip III:n patsas, jonka suunnittelusta ovat vastanneet Juan de Bolonia ja Pietro Tacca. Aukiota reunustavat rakennukset edustavat suurimmaksi osaksi renessanssia. Rakennuksista vanhin on Casa de la Panadería. Se sijaitsee aukion pohjoislaidalla, ja siellä sijaitsee nykyään Madridin kunnan toimitiloja.
Wikimedia Commonsissa on kuvia tai muita tiedostoja aiheesta .
Plaza (täsmennyssivu)

Plaza voi tarkoittaa:
Plaza, espanjankielinen sana, joka tarkoittaa toria ja aukiota
Plaza, Internet-portaali
Plaza, kauppakeskus Salossa
Finnkino Plaza, elokuvateatteri Oulussa
Plaza Hotel, hotelli New Yorkissa
Plaza, sukunimenä:
Antonio José Plaza (1909–1987), argentiinalainen katolinen arkkipiispa
Aubrey Plaza (s. 1984), yhdysvaltalainen näyttelijä ja komedienne
Braulio Rodríguez Plaza (s. 1944), espanjalainen katolinen arkkipiispa
Daniel Plaza (s. 1966), espanjalainen kilpakävelijä
Joan Plaza (s. 1963), espanjalainen koripallovalmentaja
Manuel Plaza Reyes (1900–1969), chileläinen kestävyysjuoksija
Rubén Plaza (s. 1980), espanjalainen maantiepyöräilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Plaza”, voi hakea sivunnimihaulla, laajalla sivunnimihaulla tai tekstihaulla.
Pison

Pisonia esittävä mosaiikkiteos.
Pison (Hepr. פִּישׁוֹן Pîšōn, m.kreik. Φισών) on yksi Ensimmäisen Mooseksen kirjan mainitsemista neljästä paratiisin joesta. Pison mainitaan joista ensimmäisenä. Sen sanotaan kiertävän Havilan maa, jossa on kultaa, suitsutuspihkaa ja onykskiveä.
Vastaavuus todellisiin jokiin

1. Mooseksen kirjan neljästä joesta osa vastaa todellisia Lähi-idän alueen jokia. Tekstissä mainitaan esimerkiksi Tigris ja Eufrat. Pisonia ei kuitenkaan ole onnistuttu liittämään yksiselitteisellä ja yleisesti hyväksytyllä tavalla alueen todellisiin vesistöihin. Pisonia ei myöskään mainita muissa lähteissä, lukuun ottamatta Sirakin kirjaa, jossa se mainitaan ohimennen todeten "laki tulvii viisautta kuin Pison vettä."
Osa raamatun tutkijoista on kuitenkin historian aikana pyrkinyt paikantamaan Pisonin maantieteellistä vastinetta. Keskiajalla vaikuttanut rabbi ja raamatun kommentaattori Raši tulkitsi Pisonin vastaavan Niiliä. Rašin mukaan etenkin Pisonin kuvaaminen tulvivana jokena tukisi sen vastaavuutta Niiliin. Lisäksi Pison olisi saattanut saada nimensä heprean sanasta pishtan, eli pellava. Niili puolestaan oli alueen pellavantuotannolle keskeinen joki. Mikäli Pison vastaisi Niiliä, kuvaisi Havilan maa Egyptiä tai Sudania, mikä kenties vastaisi kuvausta siitä, että alueella on ollut kullankaivuuta ja korukivituotantoa. Osa kommentaareista liittää Pisonin taas Gangesiin tai Indusjokeen. Tällöin Havilan maa samaistetaan Intiaan. Vaikka Pisonille on esitetty useita mahdollisia vastineita todellisten jokien joukossa, ei yksimielisyyttä joen kytköksestä todellisiin maantieteellisiin muodostelmiin ole saavutettu.
Pleurotaceae

| Pleurotaceae |
| --- | --- |
 Osterivinokas (Pleurotus ostreatus)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Alalahko::  Pleurotineae
Heimo::  Pleurotaceae  Kühner
Katso myös
   Pleurotaceae Wikispeciesissä   Pleurotaceae Commonsissa 
Infobox OKNimi-testi OK: 
Pleurotaceae on helttasienten lahkoon kuuluva sieniheimo, joka sisältää hytyvinokkaat (Hohenbuehelia) ja isovinokkaat (Pleurotus). Ne ovat lahottajasieniä, mutta ne voivat täydentää typensaantiaan lihansyönnillä, vangitsemalla sukkulamatoja ravinnokseen. Sukujen yhteinen kantamuoto todennäköisesti käytti mikroskooppisia myrkkypisaroita sukkulamatojen tainnuttamiseen. Isovinokkaat käyttävät edelleen näitä myrkkypisaroita, kun taas suurin osa hytyvinokkaista on siirtynyt muihin menetelmiin. Osa hytyvinokkaista on petoja, joiden sienirihmoissa sijaitsevat tahmeat kyhmyt vangitsevat sukkulamatoja. Osa taas on loisia, jotka muodostavat tahmeita kuromaitiöitä, jotka tarttuvat sukkulamatoihin. Kun itiöt itävät, ne lävistävät sukkulamadon. On myös lajeja, jotka ovat sekä petoja että loisia.
Suvut

Hytyvinokkaat (Hohenbuehelia)
Isovinokkaat (Pleurotus)
Pleurosaurus

| Pleurosaurus |
| --- | --- |

 Myöhäisjurakausi 152–150,8 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Alkuliskot Rhynchocephalia
Alalahko::  Sphenodontia
Heimo::  †Pleurosauridae
Suku::  †Pleurosaurus  Meyer, 1831
Lajit
 †P. goldfussi Meyer, 1831  †P. ginsburgi Fabre, 1974 
Katso myös
   Pleurosaurus Wikispeciesissä   Pleurosaurus Commonsissa 
Infobox OKNimi-testi OK: 
Pleurosaurus on sukupuuttoon kuollut alkuliskojen suku, ja nykyisen tuataran sukulainen. Pleurosauruksen fossiileja on löydetty Saksasta ja Ranskasta, ja ne on ajoitettu myöhäisjurakaudelle. Sukuun kuului kaksi lajia, P. goldfussi ja P. ginsburgi.
Piirteet

Pleurosaurus oli yksi harvoista vedessä eläneistä alkuliskoista. Se oli lähemmäs 1,5 metriä pitkä josta kolmasosa oli häntää. Pleurosauruksella oli virtaviivainen käärmemäinen pitkänomainen ruumis, verraten lyhyet jalat ja vahva häntä. Se pystyi uimaan nopeasti kiemurtelemalla käärmemäisesti. Etujalat olivat takajalkoja lyhyemmät eivätkä lyhyet jalat auttaneet uimista. Kuono oli edestä kapeampi ja sieraimet sijaitsivat kaukana takana päässä, lähellä silmiä.
Petomies

| Petomies |
| --- | --- |
 Petomies, hirviöiden ja petojen herra.
Luoja(t):  Mattel-leluyhtiö, konsepti ja nimi Mark Taylor
Kustantamo:  Mattel, Mattel DE, Marvel Comics, DC Comics, London Editions Magazines, Ehapa. Suomessa Mattel FI ja Semic
Ensiesiintyminen:  Toimintafiguurina vuonna 1982; lelun mukana oli pienoissarjakuva ”He-Man and the Power Sword”
Henkilötiedot
Oikea nimi:  Raqquill Rqazz
Status:  Skeletorin kätyri, riistanvartija ja hirviöiden ja petojen herra.
Ryhmäsidokset:  Pahuuden taistelijat
Henkilöllisyydet:  Biff Beastman
Voimat:  Yli-inhimillinen fyysinen vahvuus ja ketteryys, kehittyneet aistit, telepaattinen kyky hallita eläimiä.
Petomies (engl. Beast Man) on yhdysvaltalaisen leluja valmistavan Mattelin luoma kuvitteellinen hahmo. Mattel esitteli Petomiehen toimintafiguurina ensimmäisen kerran vuonna 1982 Masters of the Universe -lelusarjansa vihollishahmona.
Petomies kuuluu Masters of the Universen päävihollisen eli Skeletorin johtamiin Pahuuden taistelijoihin, ja hän on yksi lelusarjan päähahmon ja sankari He-Manin vastustajista. Petomies on eräs lelusarjan keskeisimmistä ja eniten esimerkiksi sarjakuvissa ja animaatiosarjoissa esiintyneistä vihollishahmoista. Petomies on myös Skeletorin riistanvartija sekä erilaisten hirviöiden ja petojen herra, sillä hän kykenee hallitsemaan eläimiä telepaattisesti.